**PASLAUGŲ TEIKIMO SUTARTIES SPECIALIOJI DALIS**

**Akcinė bendrovė Lietuvos paštas**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 121215587, PVM mokėtojo kodas LT212155811, registruotos buveinės adresas J. Jasinskio g. 16, LT-03500 Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama , veikiančios pagal (toliau – Pirkėjas), ir

**Ospentos International OÜ,** uždaroji akcinė bendrovė, teisėtai įsteigta ir veikia pagal Estijos Respublikos įstatymus, juridinio asmens kodas 11306955, PVM mokėtojo kodas EE101087773, registruotos buveinės adresas Valukoja 32/3, 11415 Tallinn, Estija, duomenys apie kurią kaupiami ir saugomi Estijoje,atstovaujama , veikiančio pagal (toliau – Paslaugų teikėjas),

Pirkėjas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų teikimo sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Pirkėjui tarptautines žemės transporto paslaugas į Estiją, Suomiją, reisais Vilnius-Tallinn ir Vilnius-Vantaa (toliau – Paslaugos), o Pirkėjas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*
   2. Ši Sutartis sudaryta pasibaigus neskelbiamam viešajam pirkimui, kuriame ekonomiškai naudingiausias pasiūlymas išrinktas pagal kainą .
   3. Sutarties BD yra neatskiriama šios Sutarties dalis. Sutarties BD yra pasiekiama adresu <https://www.post.lt/lt/viesieji-pirkimai>. Esant prieštaravimams tarp viešai paskelbtos Sutarties BD ir viešojo pirkimo, kurio pagrindu buvo sudaryta ši Sutartis dokumentuose nurodytos Sutarties BD, taikoma pastaroji.
   4. Sutarties aiškinimo ir taikymo tikslais Sutarties BD 2.1 punkte yra nustatyta Sutarties dokumentų pirmenybės tvarka.
2. **PASLAUGŲ APIMTIS IR KAINA** 
   1. Pagal šią Sutartį Pirkėjui teikiamos tarptautinių žemės transporto paslaugos į Estiją, Suomiją, aprašytos Techninėje specifikacijoje (Sutarties SD priedas Nr. 2).
   2. Sutarčiai taikomas kainos apskaičiavimo būdas – fiksuotas įkainis. Pirkėjas perka Paslaugas pagal poreikį Sutarties SD priede Nr.3 nurodytais įkainiais, neviršijant Sutarties SD 2.3 punkte nurodytos bendros Sutarties kainos. Sutarties SD priede Nr. 3 atskirose eilutėse nurodyti Paslaugų kiekiai gali būti keičiamas (didėti ar mažėti). Pirkėjas neįsipareigoja išpirkti preliminaraus Paslaugų kiekio ar bet kokios jo dalies.
   3. Maksimali Paslaugų kaina sudaro 30.000,00 EUR *(trisdešimt tūkstančių eurų, 00 ct*) neįskaitant PVM.
3. **PASLAUGŲ KOKYBĖ** 
   1. Suteikiamų Paslaugų kokybė turi atitikti pridedamą Techninę specifikaciją ar kitus dokumentus, kurie numato kokybės reikalavimus Paslaugoms.
   2. Esant Pirkėjo abejonėms dėl Paslaugų kokybės pašto siuntų perdavimo–priėmimo metu, Šalys gali skirti ekspertizę. Ekspertizės sąlygos nurodomos Sutarties BD 6.8 punkte.
   3. Sutarties vykdymo laikotarpiu taikyti priemones, susijusias su gamtos išteklių tausojimu ir laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. PVM sąskaitos faktūros ir (ar) kiti su Sutarties vykdymu susiję dokumentai Pirkėjui turi būti pateikti tik elektroniniu formatu.
4. **Rėmimasis kitų ūkio subjektų pajėgumais** 
   1. Sutartis iš Paslaugų teikėjo pusės vykdoma jungtinės veiklos pagrindu*:* NE.
   2. Kai Paslaugų teikėjas Pirkimo procedūrų metu atitikčiai Pirkimo sąlygose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
   3. Paslaugų teikėjas Sutarčiai vykdyti turi teisę pasitelkti Subteikėjus tik tai Sutarties daliai, kurią nurodė Pasiūlyme. Paslaugų teikėjas Pasiūlyme nurodė Sutarties dalį, kuriai bus pasitelkiami Subteikėjai: NE.
5. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA** 
   1. Paslaugų teikėjas įsipareigoja suteikti Paslaugas Techninėje specifikacijoje nustatytais terminais.
   2. Paslaugų teikimo vieta nurodyta Techninėje specifikacijoje.
   3. Paslaugų teikėjas įsipareigoja:

5.3.1. per 10 (dešimt) darbo dienų nuo sutarties įsigaliojimo pateikti Pirkėjui draudimo bendrovės išduotą draudimo liudijimo kopiją, kad Paslaugų teikėjas yra apsidraudęs profesinės civilinės atsakomybės draudimu ne mažesnei kaip 100 000,00 EUR sumai.

5.3.2. teikdamas paslaugas, turėti techniškai tvarkingas transporto priemones paslaugoms suteikti ir užtikrinti, kad transporto priemonių vairuojančių asmenų kvalifikacija atitiktų teisės aktų reikalavimus. Asmenys, vairuojantys transporto priemonėmis, privalo vykdyti Pirkėjo reikalavimus, susijusius su Paslaugų teikėjo įsipareigojimų pagal Sutartį tinkamu vykdymu;

5.3.3. transporto priemones iki reiso pradžios pristatyti savo sąskaita;

5.3.4. užtikrinti tinkamą transporto priemonių techninę būklę, nenutrūkstamą, normalią ir saugią eksploataciją, aprūpinti transporto priemones degalais, sudaryti galimybę įmontuoti GPS navigacijos sistemą pagal Pirkėjo poreikį, atlikti transporto priemonių einamąjį ir kapitalinį remontą, apdrausti transporto priemones ir jų valdytojų civilinę atsakomybę, apmokėti kelių mokestį ir gauti bei apmokėti kitus privalomus leidimus paslaugoms atlikti;

5.3.5. savo sąskaita užtikrinti operatyvų, atitinkantį Sutarties SD 5.3.9 ir 5.5.1 punktų reikalavimus, sugedusių ar dėl kitų priežasčių netinkamų eksploatuoti transporto priemonių, ar neatitinkančių Sutarties SD priedo Nr. 2 reikalavimų transporto priemonių pakeitimą kitais Sutarties SD priede Nr. 2 nustatytais reikalavimais atitinkančiais transporto priemonėmis;

5.3.6. užtikrinti, kad Sutarties SD pagrindu teikiamos paslaugos atitiks Sutarties SD bei jos prieduose nustatytus reikalavimus;

5.3.7. atvykus į pakrovimo vietą, paskirtam darbuotojui pateikti tarptautinį krovinių transportavimo važtaraštį (CMR), kuris surašomas 3 (trimis) egzemplioriais, vienas – Paslaugų teikėjui, vienas – Pirkėjui ir vienas – gavimo šaliai (Pirkėjo nurodytu adresu).

5.3.8. teikiant paslaugas reise (saugiai): priimti ir vežti pagal paskirtį išsiunčiamas į Estiją, Suomiją pašto siuntas, pasirašius apie jų priėmimą ir pristatymą surašytame CMR važtaraštyje , laikytis pašto vežimo reiso tvarkaraščio;

5.3.9. transporto priemonės gedimo atveju reise savo sąskaita pakeisti sugedusią transporto priemonę ne vėliau kaip per 5 (penkias) valandas Lietuvos Respublikos teritorijoje ir ne vėliau kaip per 12 (dvylika) valandų užsienio šalies teritorijoje;

5.3.10. nedelsdamas raštu informuoti Pirkėją apie bet kurias aplinkybes, kurios trukdo ar gali sutrukdyti Paslaugų teikėjui užbaigti paslaugų teikimą;

5.3.11. savo sąskaita apsaugoti Pirkėją nuo bet kokių pretenzijų, nuostolių, atsirandančių dėl Paslaugų teikėjo veiksmų ar aplaidumo vykdant Sutartį, taip pat ir dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo.

5.3.12. vadovautis Lietuvos Respublikos civiliniu kodeksu, Lietuvos Respublikos pašto įstatymu, Lietuvos Respublikos kelių transporto kodeksu, **Tarptautinę krovinių vežimo keliais sutarties konvencija,** Krovinių vidaus vežimo kelių transportu taisyklėmis, kitais įstatymais ir teisės aktais, griežtai laikytis Pirkėjo procedūrų ir kitų Pirkėjo patvirtintų dokumentų, reglamentuojančių Sutartyje įvardintų paslaugų teikimą.

5.3.13. nedelsiant informuoti Pirkėją apie nenumatytas aplinkybes, galinčias sukliudyti pristatyti / paimti mūsų pašto siuntas laiku, bei neatidėliojant imtis visų priemonių kliūtims pašalinti.

5.3.14. užtikrinti, kad vykdant Sutartį Paslaugų teikėjo darbuotojai laikytųsi Lietuvos Respublikos teisės aktais nustatytų darbuotojų saugos ir sveikatos ir priešgaisrinės saugos reikalavimų.

5.4. Pirkėjas įsipareigoja:

5.4.1. plombuoti transporto kėbulo duris.

5.5. Pirkėjas turi teisę:

5.5.1. jei transporto priemonės neatitinka Sutarties SD priede Nr. 2 nurodytų reikalavimų, tačiau transporto priemonės gali būti eksploatuojamos, Pirkėjas, įvertinęs neatitikimų pobūdį bei apimtį, turi teisę reikalauti ne vėliau kaip per 24 (dvidešimt keturias) valandas pakeisti jas kitomis, atitinkančiomis Sutarties SD priede Nr. 2 nurodytus reikalavimus, transporto priemonėmis.

* 1. Paslaugų teikėjas, sugedus transporto priemonei reise ir nepristatęs pakeistos transporto priemonės per 5 (penkias) val. nuo gedimo užfiksavimo pradžios Lietuvos Respublikos teritorijoje ir per 12 (dvylika) val. užsienio teritorijoje, mokės Pirkėjui 145 Eur (vieno šimto keturiasdešimt penkių eurų) dydžio baudą už kiekvieną atskirą vėlavimą ir atlygins Pirkėjui visus jo patirtus nuostolius.
  2. Paslaugų teikėjui nepašalinus transporto priemonių neatitikimų Sutarties SD 5.5.1 punkte numatytu terminu, paslaugų teikėjas moka Pirkėjui 50 Eur (penkiasdešimt eurų) dydžio delspinigius už kiekvieną pavėluotą dieną.
  3. Atsižvelgiant į krovinio specifiką ir susijusių aplinkybių visumą, už reise pervežamų pašto siuntų krovinio ar jo dalies praradimą ir/arba sugadinimą, Paslaugų teikėjas, Pirkėjui pareikalavus, mokės Pirkėjui 8,33 SDR baudą už kiekvieną prarastą/sugadintą kilogramą bruto svorio.
  4. Paslaugų teikėjas įsipareigoja savo sąskaita apsaugoti Pirkėją nuo bet kokių pretenzijų, nuostolių, atsirandančių dėl Paslaugų teikėjo veiksmų ar aplaidumo vykdant Sutartį, taip tat ir dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo.

5.10. Iškrovimas gali užtrukti iki 24 val. Jeigu krovinys iškraunamas ilgiau nei per 24 valandas, yra skaičiuojamos Prastovos. Už Prastovas susidariusias dėl Pirkėjo kaltės yra mokama pagal Paslaugų teikėjo reikalavimą tik už pilną papildomą dieną (24 val.) Prastovų ir tik už darbo dienas. Prastovos, viršijančios sutartus terminus (24 val.), yra įvertinamos 10 proc. nuo pervežimo paslaugos kainos už vieną papildomą pilną dieną (24 valandas) Prastovų, bet ne daugiau kaip 100 eurų, ir tik už darbo dienas. Paslaugų teikėjas neturi teisės reikalauti jokių papildomų sumų, susijusių su Prastovomis. Prastovos, viršijančios sutartus terminus (24 val.), yra apmokamos Pirkėjo tik tuo atveju, jei Pirkėjui ne vėliau kaip per 7 kalendorines dienas po iškrovimo yra pateiktas tinkamai užpildytas, visų šalių (Vežėjo, tiesioginio vykdytojo-vežimo kompanijos ir pakrovimo/iškrovimo vietos) pasirašytas ir užantspauduotas prastovų lapas arba CMR važtaraštis, kuriame nurodyti faktiniai pakrovimo/iškrovimo laikai. Savaitgalių ir švenčių dienos į Prastovų laikotarpį nėra įskaičiuojamos. Netesybos už Prastovas Paslaugų teikėjui nėra apmokamos, jei Paslaugų teikėjas nesilaikė sutartyje nurodytų krovinio pristatymo terminų, pristatytas sugadintas krovinys ir/ar nustatytas krovinio trūkumas, prarasti visi ar dalis krovinį lydinčių dokumentų ar nustatyti kiti netinkamo vykdymo atvejai.

1. **MOKĖJIMAI, PINIGINĖS PRIEVOLĖS IR SULAIKYMAI** 
   1. Pirkėjas sumoka Paslaugų teikėjui už faktiškai ir laiku per praėjusį mėnesį suteiktas kokybiškas Paslaugas per 30(trisdešimt) kalendorinių dienų nuo Sąskaitos gavimo dienos. Paslaugų teikėjas kartu su Sąskaita turi pateikti originalų tarptautinį krovinio transportavimo važtaraštį (CMR) su gavėjo atžyma (parašu bei antspaudu) apie krovinio gavimą ir kitus užsakyme nurodytus dokumentus, patvirtinančius tinkamą vežimo sutarties įvykdymą.
   2. Sąskaitas už faktiškai per praėjusį mėnesį suteiktas Paslaugas, Paslaugų teikėjas pateikia Pirkėjui iki einamojo mėnesio 5 (penktos) dienos.
   3. Maksimali delspinigių ir (ar) baudų suma, Paslaugų teikėjo mokėtina pagal šią Sutartį, negali viršyti  Sutarties SD 2.3 punkte nurodytos bendros Paslaugų kainos.
   4. Pirkėjas pasilieka teisę sustabdyti atsiskaitymus už Paslaugas, jeigu yra neištaisytų Paslaugų teikimo trūkumų, kol bus pašalinti visi trūkumai. Atsiskaitymai su Paslaugų teikėju gali būti sustabdyti, jeigu pateiktoje sąskaitoje faktūroje nurodyta klaidinga suma ar apimtis.
   5. Apmokėjimo už paslaugas momentu laikoma diena, kai Pirkėjo bankas nuskaito mokėtiną sumą nuo Pirkėjo banko sąskaitos. Pirkėjas neprisiima atsakomybės ir nėra laikoma, kad Pirkėjas pažeidė šioje Sutartyje nustatytas atsiskaitymo sąlygas, jeigu bet kuris bankas ar bankas korespondentas, nuo Pirkėjo banko sąskaitos nuskaitytas lėšas, skirtas atsiskaityti už Paslaugas, sulaiko dėl bet kokių priežasčių (pvz. susijusių su Pinigų plovimo ir teroristų finansavimo prevencija) arba grąžina Pirkėjui dėl priežasčių, nesusijusių su Pirkėju.
2. **SUTARTIES ĮSIGALIOJIMAS IR GALIOJIMAS** 
   1. Sutartis įsigalioja Šalims ją pasirašius ir galioja iki visiško Šalių įsipareigojimų pagal šią Sutartį įvykdymo. Paslaugos teikiamos 12 mėnesių, neviršijant Sutarties SD 2.3 punkte nurodytos bendros Sutarties kainos. Jeigu Sutarties SD 2.3 punkte nurodyta suma išnaudojama anksčiau šiame punkte nurodyto termino, Sutartis pasibaigia išnaudojus šią sumą. Sutarties galiojimo pabaiga neturi įtakos toms šios Sutarties pagrindu atsiradusioms prievolėms, kurios pagal savo prigimtį ir esmę lieka galioti ir toliau po Sutarties pasibaigimo.
   2. Jeigu likus iki šios paslaugų termino pabaigos ne mažiau kaip 90 (devyniasdešimt) kalendorinių dienų nei viena iš Šalių raštu nepateikia pageidavimo nepratęsti Sutarties galiojimo, Sutartis tokiomis pat sąlygomis pratęsiama dar 12 (dvylikos) mėnesių laikotarpiui, neviršijant Sutartyje nurodytos bendros Sutarties kainos. Pratęsimo sąlyga gali būti taikoma ne daugiau nei 1 (vieną) kartą. Jeigu Sutarties 2.3 punkte nurodyta suma išnaudojama anksčiau šiame punkte nurodyto termino, Sutartis pasibaigia išnaudojus šią sumą.
3. **SPECIALIOSIOS SĄLYGOS**
   1. Šioje dalyje aptariamos kitos Šalių sutartos nuostatos, kurios nėra aptartos Sutarties BD ir (ar) Sutarties SD.
   2. Paslaugų teikėjas patvirtina, kad aplinkybės, kilusios dėl koronavirusinės infekcijos (COVID-19) sukeltos nepalankios epidemiologinės situacijos nulemtų Lietuvos Respublikos arba kitų šalių kompetetingų valstybės ir (arba) savivaldybių institucijų priimtų sprendimų, kuriais taikomi ribojimai asmenų judėjimui ir (arba) ūkinei veiklai, nėra laikoma nenugalima jėga (Force Majeure) ir neatleidžia Paslaugų teikėjo nuo atsakomybės už sutarties neįvykdymą.
   3. Šalys susitarė, kad jei po sutarties sudarymo atsirastų naujos aplinkybės, kurios apribotų Paslaugų teikėjo veiklą daugiau arba kitu būdu, nei yra žinoma sutarties sudarymo metu, ir dėl to Paslaugų teikėjas negali vykdyti sutartinių prievolių, tuomet Paslaugų teikėjas galėtų būti atleidžiamas nuo civilinės atsakomybės už sutarties nevykdymą, tik Paslaugų teikėjui įrodžius, kad aplinkybės, kuriomis remiasi Paslaugų teikėjas, yra tokio masto ir tokio pobūdžio, kurio nei vienas rūpestingas ir atidus verslininkas negalėjo kontroliuoti ir numatyti sutarties sudarymo metu, ir kad Paslaugų teikėjas, veikdamas atidžiai ir rūpestingai, negalėjo užkirsti kelio šių aplinkybių ar jų pasekmių atsiradimui.
   4. Paslaugų teikėjas, negalėdamas vykdyti sutartimi prisiimtų prievolių, privalo pateikti Pirkėjui prašymą sutartyje nustatyta tvarka, įskaitant detalią informaciją, kokios nenumatytos aplinkybės konkrečiai įvyko (pvz., įmonės veikla buvo apribota, valstybės draudžia atitinkamų prekių eksportą ir kt.) ir nurodyti priežastis, patvirtinančias, kad šių sutarties vykdymo sutrikdymų Paslaugų teikėjas negalėjo protingai numatyti sutarties sudarymo metu. Paslaugų teikėjas, siekdamas būti atleistas nuo civilinės atsakomybės, privalo pateikti visą Pirkėjo prašomą ir sutartyje nurodytą informaciją, bei šią informaciją pagrindžiančius dokumentus.
   5. Bet kokios formos korupcija yra netoleruojama. Pirkėjas turi teisę vienašališkai nutraukti Sutartį, jei Paslaugų teikėjas (įskaitant bet kurį iš Paslaugų teikėjo darbuotojų, tarpininkų, subtiekėjų, atstovų ir kt.) duoda arba pasiūlo (tiesiogiai arba netiesiogiai) bet kuriam Pirkėjo darbuotojui bet kokią naudą daikto, piniginio atlygio, komisinių, paslaugų arba kitos materialios ar nematerialios naudos forma kaip paskatą arba apdovanojimą už bet kurio su šia Sutartimi susijusio veiksmo atlikimą arba susilaikymą jį atlikti, arba už palankumo arba nepalankumo parodymą arba susilaikymą juos parodyti (kyšį) bet kuriam su šia Sutartimi susijusiam asmeniui. Pirkėjui nutraukus Sutartį šiuo pagrindu, Paslaugų teikėjas privalo atlyginti Pirkėjui visas patirtas išlaidas, susijusias su Sutarties vykdymo užbaigimu, bei kompensuoti visus dėl Sutartis nutraukimo patirtus nuostolius.
   6. Šalys susitarė, kad Pirkėjas turi teisę nedelsdamas vienašališkai nutraukti bet kurią arba visas sutartis su Paslaugų teikėju, neprivalėdamas sumokėti jokių baudų, atlyginti jokios žalos, išmokėti kompensacijos ar grąžinti pinigų Paslaugų teikėjui ir/ar jo subtiekėjui, taip pat, Pirkėjas gali atšaukti bet kurį ar visus Užsakymus ir (arba) visiškai ar iš dalies sustabdyti bet kurių sutarčių su Paslaugų teikėju vykdymą, paaiškėjus, kad ekonominės ar kitos tarptautinės sankcijos taikomos Paslaugų teikėjui, ir/ar jo galutiniam naudos gavėjui (t.y. fiziniam asmeniui, kuris tiesiogiai ir/ar netiesiogiai, veikdamas atskirai ar kartu su kitais asmenimis, yra galutinis Paslaugų teikėjo savininkas ir/ar kontroliuoja Paslaugų teikėją ar jo valdymą, ir/ar daro jam lemiamą įtaką), ir/ar bet kuriam su gavėju ir/ar jo naudos gavėju susijusiam fiziniam ar juridiniam asmeniui. Esant prieštaravimams tarp šio punkto nuostatų ir Sutarties BD 3.6 punkto nuostatų, pirmenybė teikiama šio punkto nuostatoms. Jeigu dėl Paslaugų teikėjo Sutartimi prisiimtų įsipareigojimų nevykdymo ar netinkamo vykdymo Pirkėjui kompetentingų institucijų būtų pritaikytos baudos ar pan. (pvz. Pirkėjas būtų įpareigotas atlikti tam tikrus veiksmus ar kt.), Paslaugų teikėjas privalo atlyginti visą Pirkėjo dėl to patirtą žalą.
   7. Šalys susitaria, kad Pirkėjas turi teisę vienašališkai nutraukti Sutartį, jeigu Sutarties vykdymo metu paaiškėja Lietuvos Respublikos viešųjų pirkimų įstatymo 45 straipsnio 21 dalyje nurodytos aplinkybės ir / ar Tarybos reglamente (ES) Nr. 833/2014 su vėlesniais pakeitimais ir / ar Tarybos reglamente (EB) 765 /2006 su vėlesniais pakeitimais nurodyti pagrindai.
4. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Sutarties priedai yra:

9.2.1. Sutarties SD priedas Nr. 1 – „Kontaktiniai asmenys“;

9.2.2. Sutarties SD priedas Nr. 2 – „Techninė specifikacija“;

9.2.3. Sutarties SD priedas Nr. 3 – „Paslaugų įkainiai“.

1. **ŠALIŲ REKVIZITAI**

|  |  |
| --- | --- |
| **Paslaugų teikėjas**  Ospentos International OÜ  Valukoja 32/3, Tallinn 11415, Estonia  Company code: 11306955  VAT identity number: EE101087773  Settlement account No EE10 2200 2210 3336 2633  Bank: Swedbank  Bank code HABAEE2X  Tel. No: +372 5055605  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Pirkėjas**  Akcinė bendrovė Lietuvos paštas  J. Jasinskio g. 16, 03500 Vilnius  Juridinio asmens kodas 121215587  PVM mokėtojo kodas LT212155811  A. s. LT71 7044 0600 0018 7388  AB SEB bankas  Banko kodas 70440  Tel. 8 700 55 400  El. paštas [info@post.lt](mailto:info@post.lt)    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD priedas Nr. 1

**Kontaktiniai asmenys**

1. Už Sutarties vykdymą iš Pirkėjo pusės atsakingas –
2. Už Sutarties vykdymą iš Tiekėjo pusės atsakingas –
3. Už Sutarties ir pakeitimų paskelbimą įstatymo nustatyta tvarka atsakinga Pirkėjo atstovė –

Sutarties SD priedas Nr. 2

**TECHNINĖ SPECIFIKACIJA**

|  |  |  |
| --- | --- | --- |
| Eil. Nr. | Reikalavimo pavadinimas | Reikalavimo reikšmė |
| 1. | Pirkimo objektas | Tarptautinių žemės transporto paslaugų pirkimas į Estiją ir Suomiją. Krovinys – pašto siuntos. Statistiškai į standartinį 13,3 m. sunkvežimį telpa nuo 5 iki 8 t. pašto siuntų. Svorio ir tūrio santykis: 100kg = 1 cbm.  Reisai iš Vilniaus į Estiją ir Suomiją bus vykdomi kiekvieną darbo dieną.  Pirkėjas neįsipareigoja išpirkti nurodyto priede Nr.1 Paslaugų kiekio ar bet kokios jo dalies. Pirkėjas apie poreikį vykdyti reisą, Paslaugų teikėją informuoja ne vėliau nei likus 24 valandoms iki reiso vykdymo. |
| 2. | Apsaugos sistemos | Transporto priemonės kėbulas turi būti rakinamas, įrengta signalizacija. Transporto priemonės krovininės dalies durys privalo būti plombuojamos. |
| 3. | Kiti reikalavimai transporto priemonei | Transporto priemonė privalo būti techniškai tvarkinga, sandari, švari, aprūpinta reikalinga krovinių tvirtinimo įranga, krovinio vežimui reikalingais dokumentais, aprūpinta priemonėmis, leidžiančiomis uždėti apsaugines plombas ant visų transporto priemonės durų, neskleidžiančią pašalinių kvapų, tinkanti konkrečiam kroviniui vežimui. |
| 4. | Reikalavimai Paslaugų teikėjui | Paslaugų teikėjo atstovas (vairuotojas) turėtų turėti visus reikalingus kelionėje dokumentus ir priemones, įskaitant, galiojantį transporto priemonės valdytojo privalomojo civilinės atsakomybės draudimą (įskaitant Žalią kortą), transporto priemonės registracijos liudijimą, techninės apžiūros pažymą, CMR važtaraščių blankus, reikiamos kategorijos vairuotojo pažymėjimą,       Europos bendrijos leidimą verstis tarptautinių pervežimų keliais veiklos kopiją, vairuotojo profesinę kompetenciją patvirtinančius dokumentus;  Tiekėjas turi turėti diržus bei kitas užsakyme nurodytas krovinio tvirtinimo priemones.  Paslaugų teikėjas privalo užtikrinti, kad vairuotojai kelionės metu turėtų užsienyje veikiančius mobiliuosius telefonus, pakankamai lėšų, reikalingų kurui įsigyti, susimokėti kelių mokesčius, stovėjimo aikštelėms ir kitoms išlaidoms apmokėti.  Paslaugų teikėjas privalo užtikrinti, kad transporto priemonės su kroviniu bei krovinį lydinčiais dokumentais nebūtų palikti be priežiūros. Poilsio metu sustoti tik tokiose aikštelėse, kurios vagystės atveju būtų užtikrintas Paslaugų teikėjo CMR draudimo apsaugos galiojimas (draudimas privalo apimti pašto siuntų vežimą), įvykiai pripažįstami draudiminiais ir mokamos nesumažintos draudimo išmokos.  Pirkėjui pareikalavus Paslaugų teikėjas privalo pateikti transporto priemonės judėjimą ir sustojimus patvirtinančius išrašus (važiavimo istoriją). Pirkėjui turi būti sudaryta galimybė elektroninėmis priemonėmis patikrinti arba, pateikus paklausimą, nedelsiant gauti informaciją apie transporto priemonės buvimo vietą.  Paslaugų teikėjas privalo užtikrinti, kad transporto priemonė į pasikrovimą ir išsikrovimą atvyktų sutartu laiku.  Vežėjas privalo nedelsiant informuoti pirkėją, kai:  - sugenda transporto priemonė;  - transporto priemonė yra sustabdoma valstybinių institucijų fiziniam pašto siuntų patikrinimui;  - įvyksta avarija.  Paslaugų teikėjas privalo pateikti įrodymus, kad transporto priemonė buvo sustabdyta valstybinių institucijų pareigūnų, tokiu atveju, kai šie pareigūnai nuima plombas ir tikrina vežamas pašto siuntas.  Paslaugų teikėjas privalo pasirūpinti papildomu krovinių skyriaus durų plombavimu, jei kelionės metu transporto priemonė buvo sustabdyta valstybinių institucijų pareigūnų, kurie tikrindami krovinį nuėmė pirkėjo uždėtas plombas.  . Krovimas - palaidais maišais ir dėžėmis, paletėmis Iškrovime vairuotojo gali paprašyti padėti iškrauti krovinį  Paslaugų teikėjas privalo užtikrinti, kad vadybininkai būtų pasiekiami telefonu 24/7. |
| 5. | Reikalavimai vairuotojams | Vairuotojas atvykęs į pasikrovimo vietą, privalo pateikti CMR blankus, kurie surašomi 3 egzemplioriais. |
| 6. | Paslaugų teikimo terminai | Paslaugų teikimo laikotarpis 12 mėn. su galimybe pratęsti dar vieną kartą 12 mėn.  Pasikrovimo dienos: I-V . |

Maksimali pirkimo vertė (suma, kuriai sudaroma sutartis): 30.00,00 EUR (trisdešimt tūkstančių eurų 00 ct) be PVM Sutarties galiojimo terminui (įskaitant pratęsimą).

Kiti reikalavimai:

Priedas Nr.1 Pirkėjo pašto siuntų vežimo reisai

Sutarties SD priedas Nr. 3

**Paslaugų įkainiai**

|  |  |  |  |  |  |
| --- | --- | --- | --- | --- | --- |
| Eil. Nr. | Pirkimo objektas | Vidutinis mėnesio kiekis,kg\* | Vidutinis dienos kiekis, kg | Mato vnt., kg | 1kg įkainis EUR be PVM |
| *1* | *2* | *3* | *4* | *5* | *6* |
| 1. | LT, Vilnius- EE, Tallinn | 3700 | 200 | kg | 0,24 |
| 2. | LT, Vilnius- FI, Vantaa | 1400 | 70 | kg | 0,28 |